b'\n_START_ARTICLE_\nGuru Hargobind Sahib Ji\n_START_SECTION_\nRelacions amb Jahangir i les guerres amb els mogols\n_START_PARAGRAPH_\nLes raons de Guru Har Gobind per armar els seus seguidors eren moltes. Tant exteriorment com interiorment, la situaci\xc3\xb3 va anar canviant, i la pol\xc3\xadtica del Guru va haver d\'ajustar-se a un nou entorn. El desenvolupament de l\'organitzaci\xc3\xb3 del sikhisme havia tingut lloc sobretot durant els dies tolerants d\'Akbar, l\'Emperador mogol Akbar mai havia interferit amb el sikhisme, no ho va fer, al contrari, ja que fins i tot va ajudar als gurus de diverses maneres. _NEWLINE_Tanmateix, l\'execuci\xc3\xb3 de Guru Arjan Dev Ji, a les mans de Jahangir, i l\'empresonament de Hargobind definitivament va demostrar que hi havia dies m\xc3\xa9s dif\xc3\xadcils al davant, i que la pol\xc3\xadtica d\'organitzaci\xc3\xb3 pac\xc3\xadfica ja no era suficient. Guru Arjan Dev havia previst, i el Guru Har Gobind tamb\xc3\xa9 va veure clarament, que ja no seria possible protegir a la comunitat Sikh sense l\'ajuda de les armes. _NEWLINE_El guru tenia un estable de 800 cavalls, 300 seguidors fidels estaven constantment presents amb ell, i una gu\xc3\xa0rdia personal de 56 homes, asseguren la seva seguretat en persona._NEWLINE_Jahangir no podia tolerar la pol\xc3\xadtica armada de Hargobind, i per tant el va empresonar. La principal ra\xc3\xb3 per deixar-lo despr\xc3\xa9s d\'anys era que hi havia un munt d\'informes de tot el llarg i ample del pa\xc3\xads, de que la gent estava contra el tron degut a la popularitat del guru, aix\xc3\xad com el martiri injustificat del cinqu\xc3\xa8 guru. _NEWLINE_Una gran quantitat de persones estaven seguint el sikhisme, i existia la possibilitat d\'un cop d\'estat, si el guru no era alliberat molt r\xc3\xa0pid. Aix\xc3\xad les coses, hi havia 52 reis hindus, en la pres\xc3\xb3 de Gwalior en aquell moment, les pol\xc3\xadtiques de Jahangir contra el poble local eren opressives per la majoria. Per tant, la situaci\xc3\xb3 va obligar a Jahangir, a fer possible l\'alliberament del Guru Har Gobind Sahib Ji, i aix\xc3\xad poder salvar el tron._NEWLINE_Durant el regnat de Xa Jahan, les relacions es van fer amargues de nou, perque Xah Jahan era intolerant. Va destruir el Sikh Baoli a Lahore. Les baralles que van comen\xc3\xa7ar originalment sobre els falcons i els cavalls entre funcionaris de l\'Imperi Mogol i el Sikhs, posteriorment van conduir a aixecaments a gran escala, i van ser responsables de la mort de milers de persones en tots dos costats. Les batalles es van lliurar a Amritsar, Kartarpur, i en altres llocs. El guru va derrotar a les tropes imperials prop d\'Amritsar. El guru va ser novament atacat per un destacament provincial, per\xc3\xb2 els atacants van ser derrotats, i els seus l\xc3\xadders assassinats. Hargobind va agafar una espasa, i va marxar amb els seus soldats cap on es trobaven les tropes de l\'imperi, i amb aud\xc3\xa0cia els va portar a oposar-se i v\xc3\xa8ncer als governadors provincials i als enemics personals._NEWLINE_Un amic de la inf\xc3\xa0ncia de Hargobind, Painde Khan, la mare de la qual havia estat la infermera del guru, s\'havia convertit en el seu enemic. La causa determinada, en algunes versions, fou un valu\xc3\xb3s falc\xc3\xb3 d\'un seguidor del Guru, que va ser presa de Khan. Altres hist\xc3\xb2ries expliquen que fou per la vanitat de Khan i pel seu orgull. Aquesta oportunitat va ser utilitzada pels funcionaris de l\'Imperi Mogol, que va veure a Hargobind com un perill sempre present. Painde Khan va ser nomenat cap de les tropes provincials, i va marxar contra el Guru. Hargobind va ser atacat, per\xc3\xb2 el Guru guerrer va matar a l\'amic de la seva joventut, amb la seva pr\xc3\xb2pia m\xc3\xa0, i va tornar a vencer._NEWLINE_Hi ha un incident narrat per les dues fonts, pels sikhs i musulmans. Durant una de les batalles, Hargobind va ser atacat per un soldat. Ell no nom\xc3\xa9s va aturar el cop, per\xc3\xb2 el va colpejar, i va deixar mort al soldat als seus peus. Una font assenyala que Hargobind no va colpejar pas amb ira, per\xc3\xb2 ho va fer per donar una lli\xc3\xa7\xc3\xb3 a la tropa, perqu\xc3\xa8 la funci\xc3\xb3 del Guru \xc3\xa9s ensenyar. Hargobind va tenir moltes dificultats del mateix tipus, per\xc3\xb2 el sikhs sempre van estar al seu costat i amb ell. El Guru Hargobind Sahib Ji, va morir a Kiratpur Rupnagar, en la regi\xc3\xb3 del Panjab, el 19 de mar\xc3\xa7 de 1644.\n_START_SECTION_\nEfectes\n_START_PARAGRAPH_\nDurant l\'era de Hargobind, els sikhs havien augmentat considerablement en nombre, amb la pol\xc3\xadtica fiscal del Guru Arjan Dev Ji, juntament amb el sistema militar del Guru Hargobind Sahib Ji, els sikhs ja havien format un entitat separada de l\'Imperi mogol. El Guru no era conscient de la seva influ\xc3\xa8ncia latent, per\xc3\xb2 en la seva vida privada mai es va oblidar del seu car\xc3\xa0cter genu\xc3\xad, i sempre es feia anomenar Nanak, en defer\xc3\xa8ncia a la ferma creen\xc3\xa7a dels sikhs, doncs ells creien que l\'\xc3\xa0nima del seu gran mestre Guru Nanak Dev Ji encara estava viva en cadascun dels seus successors._NEWLINE_Hargobind no tenia un gran respecte per l\'adoraci\xc3\xb3 d\'\xc3\xaddols. Un dels seus seguidors li va tallar el cap a un \xc3\xaddol, davant de les queixes de diversos caps tribals ve\xc3\xafns, aleshores Hargobind va convocar als caps davant de la seva pres\xc3\xa8ncia, el culpable va negar el fet, per\xc3\xb2 va afegir tanmateix, que si l\'\xc3\xaddol podia donar testimoni en contra seu, ell acceptaria el c\xc3\xa0stig de bona gana. "O ximple", van respondre els caps, "Com pot parlar un \xc3\xaddol?" El sikh va respondre: "Si aquest \xc3\xaddol no pot parlar, aleshores no pot donar testimoni en contra meu".'